Diari Oficial de la Generalitat Valenciana


Sumari del DOGV 9824, del 09-04-2024 (2024/2653)

RESOLUCIÓ de 28 de febrer de 2024 de la Presidència del Consorci Hospital General Universitari de València (CHGUV), per la qual es convoca procés selectiu d'estabilització mitjançant concurs de mèrits, per a l'accés a plaça del grup C/subgrup C1, de controlador o controladora de subministraments, en el marc de l'oferta d'ocupació pública 2023 d'aquesta entitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9824

Data del DOGV
:   09-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2653


Data del document
:   28-02-2024

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 28 de febrer de 2024 de la Presidència del Consorci Hospital General Universitari de València (CHGUV), per la qual es convoca procés selectiu d'estabilització mitjançant concurs de mèrits, per a l'accés a plaça del grup C/subgrup C1, de controlador o controladora de subministraments, en el marc de l'oferta d'ocupació pública 2023 d'aquesta entitat. [2024/2653]  
Mitjançant Resolució de 18 de juny de 2021, de la Presidència del CHGUV, es van aprovar les bases generals reguladores dels processos selectius d'ingrés o accés del personal al CHGUV, modificades per Resolució de data 14 de novembre de 2022 (DOGV núm. 9475 de 22 de novembre de 2022), en resultar necessària la seua adaptació a les noves previsions contingudes en l'esmentada llei 20/2021 de 28 de desembre, de mesures urgents per a la reducció de la temporalitat en l'ocupació pública; així, en el seu apartat segon s'establix que, en el no previst en aquesta, seran aplicable les referides bases generals de 18 de juny de 2021.  
Per Resolució de 26 de desembre de 2023, del president del CHGUV, s'aprova l'oferta d'ocupació pública de l'any 2023, que va ser objecte de negociació aconseguint acord per majoria amb les organitzacions sindicals amb representació en el CHGUV, i aprovada així mateix pel Consell de Govern en sessió celebrada el dia 13 de desembre de 2023 (DOGV núm. 9755 de 29.12.2023).  
Tal com s'arreplega en l'apartat 5 de la referida resolució de 26 de desembre de 2023 -Concurs de mèrits-, l'article 217 del Reial decret llei 5/2023 de 28 de juny (BOE núm. 154 de 29.06.2023) establix la garantia del dret d'accés als processos derivats de la disposició addicional octava de la citada llei 20/2021, de 28 de desembre, possibilitant incloure en aquesta oferta una plaça de controlador o controladora de subministraments que complix amb els requisits de la citada disposició addicional, no inclosa en la convocatòria anterior.  
L'execució de la Llei 20/2021 feia necessària l'aprovació d'unes bases específiques que regiren tots els procediments afectats per aquesta.  
Vist que mitjançant resolució de la Presidència del CHGUV de 14 de desembre de 2022 (DOGV núm. 9495 de 22.12.2022) es convoca el procés selectiu d'estabilització mitjançant concurs de mèrits, i s'aproven les seues bases específiques (annex II) i el barem de mèrits aplicable (annex IV), resulta procedent aplicar els mateixos a la present convocatòria.  
La base quarta de les referides Bases generals preveu l'aprovació i publicació en el Diari Oficial de la Generalitat Valenciana, de les bases específiques que regulen els processos selectius de les corresponents convocatòries, dels programes selectius i, si fora necessari pel sistema d'accés previst, del barem de mèrits al qual haja de subjectar-se el procés. Tot això mitjançant resolució de la Presidència del CHGUV, bé com a annex de les corresponents convocatòries o bé de manera independent.  
  
En conseqüència, la Presidència del CHGUV en exercici de les competències de les quals disposa, en els termes previstos en l'article 13 dels seus Estatuts refosos i en l'apartat 1.2. de l'Acord del Consell de Govern i del president del Consell, de 10 de maig de 2022, pel qual es deleguen atribucions en matèria de personal, de contractació administrativa i de gestió econòmica en diversos òrgans del CHGUV, resol:  
  
  
Primer  
Convocar, en execució de l'oferta d'ocupació pública 2023 processos selectius per a cobrir, pel sistema de concurs de mèrits, una plaça de controlador o controladora de subministraments, grup C/subgrup C1, inclosa en aquesta oferta.  
  
Segon  
Aprovar les bases específiques per les quals s'ha de regir el procés selectiu de la present convocatòria, que figuren com a annex I d'aquesta resolució.  
  
Tercer  
Aprovar el barem de mèrits aplicable al concurs, que consta com a annex II d'aquesta resolució.  
  
Contra aquesta resolució, les persones interessades poden interposar, potestativament, un recurs de reposició davant la Presidència del CHGUV en el termini d'un mes, a comptar des de l'endemà de la seua publicació en el Diari Oficial de la Generalitat Valenciana (DOGV) i acabarà en el mateix dia del mes següent a aquell en què s'haja publicat, o directament demanda en impugnació d'actes administratius en matèria laboral en el termini de dos mesos comptats des de l'endemà de la seua publicació, davant els jutjats de l'orde jurisdiccional social, d'acord amb el que es disposa en els articles 123 i 124 de la Llei 39/2015 d'1 d'octubre de procediment administratiu comú de les administracions públiques i articles 69 i 151 de la Llei 36/2011, de 10 d'octubre, reguladora de la jurisdicció social. Tot això, sense perjuí de la interposició de qualsevol altre recurs que s'estime convenient.  
  
València, 28 de febrer de 2024.- El president del CHGUV i Conseller de Sanitat: Marciano Gómez Gómez.  
  
  
ANNEX I  
Bases específiques  
  
Índex  
Base primera. Objecte i contingut  
Base segona. Requisits específics de les persones aspirants que s'afegiran als establits en la base general 5  
Base tercera. Sol·licituds de participació. Forma, termini i lloc de formalització  
Base quarta. Taxa de participació i forma de pagament  
Base cinquena. Documentació que haurà d'adjuntar-se a la sol·licitud  
Base sisena. Admissió d'aspirants  
Base setena. Estructura i organització del procés selectiu  
Base huitena. Desenvolupament del procés selectiu  
Base novena. Informació i publicitat d'actes i acords  
  
Base primera. Objecte i contingut  
Aquests bases tenen per objecte regular el procés selectiu d'accés o ingrés per a cobrir una plaça vacant del grup C/subgrup C1, coordinador o coordinadora de subministraments, pel torn lliure, mitjançant el sistema de concurs, juntament amb les bases generals aprovades mitjançant Resolució de la Presidència del CHGUV de 18 de juny de 2021 i la modificació de data 14 de novembre de 2022 (DOGV núm. 9475 de 22 de novembre de 2022).  
Les referències expresses a disposicions normatives incloses en les bases generals referides es consideraran realitzades a la vigent a cada moment.  
  
Base segona. Requisits específics de les persones aspirants que s'afegiran als establits en la base general 5.  
1. Les condicions per a l'admissió a les proves s'han de reunir en el moment de finalització del termini de presentació de sol·licituds i s'han de mantindre durant tot el procés selectiu, fins al moment de la presa de possessió.  
2. Títol de Batxillerat, tècnic o tècnica de formació professional o el seu equivalent per a l'acompliment de la categoria, accés a la Universitat per a majors de 25 anys si s'acredita estar en possessió del títol de Graduat en ESO o equivalent a efectes professionals o haver superat almenys 15 crèdits ECTS dels estudis universitaris. En el cas de titulacions obtingudes a l'estranger cal estar en possessió de la credencial que n'acredite l'homologació.  
3. En qualsevol moment del procés, tant l'òrgan de gestió com la comissió de selecció, podran requerir a les persones candidates que acrediten de manera fefaent els requisits exigibles o qualsevol altra circumstància consignada en la sol·licitud de participació o en la documentació aportada. La constatació de l'existència d'inexactituds o falsedats, comportarà per a la persona a qui beneficien l'exclusió del procediment selectiu o la nul·litat de la seua participació en aquesta, sense perjuí de les responsabilitats de qualsevol classe que siguen exigibles.  
  
Base tercera. Sol·licituds de participació. Forma, termini i lloc de formalització.  
1. Les persones aspirants hauran de presentar la sol·licitud, amb la formalització del corresponent tràmit telemàtic disponible en la Seu electrònica del CHGUV.  
2. La sol·licitud de participació en aquest procés selectiu es tramitarà exclusivament mitjançant mitjans telemàtics, a través de l'enllaç situat en la pàgina principal de la web del Consorci Hospital General Universitari de València (https://chguv.san.gva.es), seguint les instruccions que figuren en aquesta, per a la qual cosa serà necessari disposar del corresponent certificat digital.  
A través de l'esmentada plataforma es podrà omplir la sol·licitud, pagar les taxes de participació en cas de no estar exempt o exempta i registrar aquesta sol·licitud per via telemàtica, així com els justificants de les possibles causes d'exempció o bonificació de la taxa.  
Podrà imprimir-se el justificant de presentació al concurs des de la mateixa plataforma.  
Les dades consignades per cada persona sol·licitant en l'esmentat model de sol·licitud, especialment els fixats a efecte de notificacions, seran considerats com les úniques vàlides, i és responsabilitat exclusiva de les persones aspirants tant els errors en la consignació d'estos com la comunicació al CHGUV de qualsevol canvi que s'hi puga produir.  
  
3. El CHGUV a través de la Direcció de Recursos Humans habilitarà els mitjans tècnics necessaris perquè puguen omplir-se les sol·licituds.  
4. El termini de presentació de sol·licituds serà de deu dies hàbils comptats a partir de l'endemà de la publicació de la present convocatòria en el Diari Oficial de la Generalitat Valenciana (DOGV), finalitzant a les 23.59 hores de l'últim dia de presentació de sol·licituds.  
  
No s'admetran i, consegüentment quedaran excloses, les persones que hagen abonat la taxa i no hagen registrat la sol·licitud electrònicament.  
Quan, per motius tècnics no imputables a les persones interessades a participar en el present procediment selectiu, i havent abonat la taxa corresponent de manera telemàtica, no siga possible completar el procés de firma i registre de la sol·licitud de manera electrònica i, consegüentment, no figuren en la llista provisional de persones admeses i excloses del procés selectiu, hauran d'esmenar la seua sol·licitud en la forma que preveu la base 6.2 d'aquests.  
No s'admetrà cap sol·licitud que no s'haja omplit a través d'aquest procediment, d'acord amb el que establix la Disposició addicional primera del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics.  
Les persones aspirants hauran de guardar el justificant del pagament de la taxa i el justificant de registre com a confirmació de la presentació telemàtica.  
5. La presentació de la sol·licitud en el procés selectiu, comporta la declaració responsable del compliment dels requisits de la convocatòria.  
  
  
Base quarta. Taxa de participació.  
1. De conformitat amb l'article 29.4.5 de la Llei 20/2017, de 28 de desembre, de taxes de la Generalitat, l'import de la taxa per drets de participació es fixa en 25 euros.  
2. El pagament de la taxa prevista s'efectuarà exclusivament per mitjans telemàtics.  
3. Les persones amb diversitat funcional igual o superior al 33%, els/les membres de famílies nombroses de categoria especial, així com els de família monoparental de categoria especial estan exempts/as del pagament de la taxa de participació; mentre que les persones integrants de famílies nombroses de categoria general, així com els de família monoparental de categoria general tindran una bonificació del 50% de la taxa.  
També estaran exemptes del pagament de la taxa les víctimes d'actes de violència, la condició de les quals s'acredite pels mitjans previstos en l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
  
4. Les persones exemptes del pagament de la taxa per raons de diversitat funcional, família nombrosa o monoparental de categoria especial, o les víctimes d'acte de violència, així com les persones beneficiàries de la bonificació esmentada sobre aquest pagament, hauran de presentar de manera telemàtica un document acreditatiu d'aquesta causa emés vàlidament per l'Administració o l'organisme competent a aquest efecte.  
5. La falta de justificació de l'abonament de les taxes o de la presentació dins del termini i en la forma corresponent en el registre electrònic corresponent de la sol·licitud, determinarà l'exclusió de la persona aspirant.  
Correspondrà la devolució de les taxes únicament en els casos i els procediments previstos en la vigent Llei de taxes de la Generalitat.  
  
6. En cap cas, el pagament de la taxa eximirà del tràmit de registre electrònic de la sol·licitud.  
  
Base cinquena. Documentació que haurà d'adjuntar-se a la sol·licitud  
1. Documentació que haurà d'adjuntar-se a la sol·licitud en supòsits especials.  
Hauran d'aportar-se en la mateixa plataforma de manera telemàtica, els següents documents vàlidament emesos per l'administració o l'organisme competent:  
1.1. Acreditació de les següents circumstàncies vinculades al compliment del requisit de nacionalitat, de conformitat amb la normativa pròpia de cada Estat:  
- Nacionalitat corresponent a un estat membre de la Unió Europea diferent d'Espanya.  
- Ser cònjuge, descendent de menys de 21 anys o de més edat dependent de persona nacional de qualsevol Estat de la Unió Europea.  
- Nacionalitat espanyola amb residència fora d'Espanya.  
- Nacionalitat de qualsevol Estat part dels tractats internacionals subscrits per la Unió Europea i ratificats per Espanya en què siga aplicable la lliure circulació de treballadors/ores.  
1.2. Llibre de família o carnet de família nombrosa de categoria general o especial, o família monoparental de categoria especial o general, o bé certificat de grau de diversitat funcional igual o superior al 33% expedit per l'òrgan administratiu competent a aquest efecte, a l'efecte de documentar l'exempció o bonificació sobre el pagament de la taxa de participació.  
1.3. En el cas d'aspirants de nacionalitat i llengua diferent de l'espanyola, hauran d'acreditar coneixement del castellà, mitjançant diploma d'espanyol com a llengua estrangera nivell B2, expedit per l'organisme oficial competent.  
Queden exemptes d'aquesta acreditació les persones que acrediten estar en possessió d'una titulació acadèmica homologable, expedida per l'òrgan oficial competent en el territori espanyol.  
2. Documentació relativa als mèrits que s'al·leguen:  
Juntament amb la sol·licitud i així mateix de manera telemàtica, les persones aspirants hauran d'aportar degudament emplenada la fulla d'autobaremació dels mèrits al·legats, emplenant prèviament el document d'autobarem, que haurà de descarregar-se de la pàgina principal de la web del CHGUV.  
Els mèrits que s'al·leguen, es valoraran fins a la data de publicació de la convocatòria en el Diari Oficial de la Generalitat Valenciana.  
  
Els documents acreditatius dels mèrits al·legats, hauran de ser adjuntats juntament amb la fulla d'autobaremació, que inclourà una declaració responsable de la persona interessada sobre l'autenticitat d'estos, sense perjuí que en qualsevol moment del procés, tant l'òrgan de gestió com la comissió de selecció puguen requerir a les persones candidates perquè acrediten de manera fefaent la veracitat de les circumstàncies i documents aportats i que puguen ser objecte de valoració.  
  
La constatació de l'existència d'inexactituds o falsedats, comportarà per a la persona a qui beneficien l'exclusió del procediment selectiu o la nul·litat de la seua participació en aquest, sense perjuí de les responsabilitats de qualsevol orde que foren exigibles.  
Respecte dels apartats del barem de mèrits d'Experiència professional i exàmens aprovats en el Consorci HGUV, la documentació s'acreditarà mitjançant certificació expedida d'ofici per la Direcció de Recursos Humans.  
  
Base sisena. Admissió d'aspirants  
1. Transcorregut el termini de presentació de sol·licituds, la Direcció de Recursos Humans del CHGUV, com a òrgan de gestió d'aquesta convocatòria, publicarà la llista provisional de persones admeses i excloses, amb el detall del nom i els cognoms, el número de DNI/NIE pseudonimitzat i, si és el cas, la causa d'exclusió.  
2. En el termini de 10 dies hàbils les persones interessades podran esmenar els defectes, errors o les omissions que, al seu juí, hagen pogut motivar la seua exclusió. Una vegada examinades i resoltes les reclamacions, la Direcció de Recursos Humans publicarà la llista definitiva de persones admeses i excloses, en què es detallaran novament nom i cognoms, número de DNI/NIE pseudonimitzat.  
3. Les persones candidates han de comprovar la seua correcta inclusió tant en les llistes provisionals com definitives de persones admeses i excloses en els processos selectius.  
4. El fet de constar en la llista de persones admeses no implica el reconeixement a les persones interessades del compliment dels requisits per a participar en aquesta convocatòria.  
  
Base setena. Estructura i organització del procés selectiu  
1. Consistirà en la valoració per part de la comissió de selecció dels mèrits al·legats i documentats per les persones aspirants amb els requisits formals i temporals exigits per la base general 8.2, en funció dels paràmetres establits en el barem de mèrits que acompanya aquesta convocatòria.  
2. La puntuació màxima del concurs es fixa en 100 punts que es distribuiran d'acord amb el barem que figura en l'annex IV i només podran ser tinguts en compte aquells mèrits obtinguts fins al dia de la publicació d' aquesta convocatòria.  
2.1. Criteris de desempat: en cas d'empat, l'orde de prelació s'establirà atenent, successivament als criteris següents:  
1) estar ocupant plaça en la mateixa categoria en el CHGUV.  
2) més temps servicis prestats laboral temporal en el CHGUV mateixa categoria.  
3) més temps servicis prestats laboral temporal en el CHGUV diferent categoria.  
4) major puntuació «altres mèrits», per la seua orde.  
5) major edat.  
3. D'aquest procés no es derivarà la constitució de borsa d'ocupació per al nomenament temporal de personal del CHGUV.  
  
Base huitena. Desenvolupament del procés selectiu  
1. La Comissió de selecció valorarà els mèrits d'acord amb el que preveu l'annex II de la present resolució.  
2. La Comissió de selecció, podrà sol·licitar la designació de personal col·laborador de caràcter administratiu o de personal col·laborador de suport tècnic que estime oportuns, per a l'adequat desenvolupament del procés selectiu.  
3. Ultimada la valoració, es farà pública una avaluació provisional detallada que podrà ser objecte d'al·legacions durant un termini de deu dies hàbils.  
4. Resoltes les al·legacions, si és el cas i abans de publicar la valoració definitiva, la Comissió de Selecció podrà requerir a les persones que considere perquè aporten, en la Direcció de RH del CHGUV, en el termini de 10 dies hàbils, documentació original o documentació degudament compulsada o autenticada que acredite de manera fefaent els mèrits aportats.  
5. Finalitzat aquest termini la comissió de selecció farà pública la valoració detallada i definitiva dels mèrits.  
6. Revisada la documentació i assignades les corresponents puntuacions la Comissió de Selecció publicarà la relació de persones candidates, detallada i ordenada de major a menor puntuació fins a fer-la coincidir amb el nombre de places convocades. Aquesta relació nominal constituirà la proposta de persones que han superat el procés selectiu.  
  
En cap cas, la Comissió de selecció podrà declarar que ha superat el procés selectiu un nombre de persones superior al de places convocades, tenint en compte el que es preveu en el punt següent.  
7. Amb la finalitat d'assegurar la cobertura de les places convocades, quan es produïsquen renúncies de les persones seleccionades abans del seu nomenament o presa de possessió, o en el cas que aquests no compliren els requisits establits en la convocatòria, l'òrgan convocant podrà requerir a la comissió de selecció una relació complementària de les persones que seguisquen a les propostes, per al seu possible nomenament.  
8. La Direcció de Recursos Humans, d'acord amb la proposta de la comissió requerirà a les persones seleccionades perquè aporten, en el termini de deu dies hàbils, la documentació acreditativa original o degudament compulsada que a continuació es relaciona:  
a) requisits exigibles enumerats en la base 9.1 així com els requisits generals enumerats en la base 5.1 de les generals reguladores dels processos selectius d'accés o ingrés de personal al CHGUV.  
b) les persones que hagen sigut seleccionades i van sol·licitar una de les exempcions o bonificacions de les establides en la base 4a, hauran de presentar addicionalment fotocòpia compulsada dels documents acreditatius de la concurrència de tal exempció o bonificació.  
Les persones seleccionades que, dins del termini indicat i excepte casos de força major, no presenten la documentació acreditativa o les que, a la vista de la documentació, no posseïsquen algun dels requisits exigits, no podran ser nomenades empleades públiques del CHGUV, sense perjuí de la responsabilitat en què puguen haver incorregut per falsedat en les seues sol·licituds de participació.  
9. De conformitat amb el que es disposa en la base general 9.2 de les citades, la Direcció de Recursos Humans gestionarà la realització dels reconeixements mèdics preceptius de les persones proposades per la comissió de selecció, abans del seu nomenament.  
10. D'acord amb la proposta formulada per la comissió de selecció competent, una vegada acreditats els requisits exigibles, la Presidència del CHGUV dictarà i publicarà en el Diari Oficial de la Generalitat Valenciana la corresponent resolució en la virtut de la qual es nomenaran empleades públiques, en el règim jurídic que corresponga, a aquelles persones que hagen superat el procés selectiu.  
  
Base novena. Informació i publicitat d'actes i acords  
1. Tota la informació que haja de comunicar-se a les persones aspirants, a excepció de la resolució que pose fi al procés selectiu que es publicarà en el Diari Oficial de la Generalitat Valenciana, es farà pública tant en el tauler d'anuncis de la Direcció de Recursos Humans del CHGUV com en la web corporativa http://chguv.san.gva.es/empleopublico  
2. La publicació de les llistes definitives en les diferents fases del procés servirà de notificació a totes les persones interessades, amb la qual cosa es resoldran les al·legacions o impugnacions presentades i s'obrirà el termini per a la formalització de tots els recursos i les reclamacions que es consideren oportuns.  
  
  
ANNEX II  
Barem de mèrits del concurs  
  
A) Servicis prestats: fins a un màxim de 70 punts.  
a.1) Servicis prestats en el CHGUV com a personal laboral temporal en places de la categoria professional i si és el cas especialitat a la qual s'accedix, per cada mes complet treballat 0.30 punts, fins a un màxim de 70 punts (19 anys i 6 mesos). Els mesos complets treballats durant els períodes del 14.03.2020 a 20.06.2020 i del 25.10.2020 al 08.05.2021 seran puntuats a 0.60 punts per mes treballat.  
  
a.2) Servicis prestats en el CHGUV com a personal laboral en places de categoria professional diferent de la convocada, per cada mes complet treballat 0.16 punts, fins a un màxim de 14 punts (7 anys i 4 mesos). Els mesos complets treballats durant els períodes del 14.03.2020 a 20.06.2020 i del 25.10.20 al 08.05.2021 seran puntuats a 0.32 punts per mes treballat.  
a.3) Servicis prestats com a personal estatutari temporal en l'àmbit dels centres sanitaris públics de gestió directa, dependents dels diferents Servicis de Salut, en la mateixa categoria professional i, si és el cas, especialitat, per cada mes complet de treball 0.20 punts, fins a un màxim de 46 punts (19 anys i 2 mesos).  
a.4) Servicis prestats com a personal estatutari temporal en l'àmbit dels centres sanitaris públics de gestió directa, dependents dels diferents Servicis de Salut, en categoria professional i, si és el cas, especialitat diferent de la convocada, per cada mes complet de treball 0.10 punts, fins a un màxim de 8.40 punts (7 anys).  
Els servicis prestats en els centres sanitaris públics de gestió directa, dependents dels diferents Servicis de Salut s'acreditaran mitjançant certificació emesa pel titular de la direcció o gerència del centre, o qui ostente la competència per a això, directament o per delegació, en la qual haurà de constar la referència a la norma que acredita la competència de qui subscriu el certificat i, la categoria/especialitat, tipus de vincle, règim jurídic i data d'inici i fi de cadascuna de les vinculacions. Els servicis prestats en el CHGUV s'acreditaran mitjançant certificació expedida d'ofici per la direcció de RH (base 5a de les específiques).  
  
B) Altres mèrits: fins a un màxim de 30 punts  
b.1) Exàmens aprovats en processos selectius convocats pel CHGUV per a la categoria i, si és el cas especialitat a la qual s'accedix, en els 10 anys anteriors a la convocatòria o en processos selectius de les tres últimes convocatòries quan no hi haguera hagut almenys tres processos selectius d'aquesta categoria i si és el cas especialitat en els últims 10 anys:  
Per cada examen aprovat 4 punts, amb un màxim de 12 punts.  
b.2. Formació: fins a un màxim de 10 punts.  
b.2.1) Titulacions acadèmiques iguals o superiors a l'exigida en la convocatòria per a l'accés, exclosa aquesta: per cadascuna, 5 punts, amb un màxim de 10 punts.  
b.2.2.) Activitats formatives incloses en el marc dels plans de formació contínua i continuada que hagen sigut convocats o homologats per qualsevol centre o l'organisme oficial de formació d'empleats públics, el contingut dels quals estiga directament relacionat amb la categoria en virtut de la qual es participa en el procés selectiu, i aquelles considerades com a genèriques per a totes les professions, entenent com a tals exclusivament, les següents activitats formatives: informàtica, investigació, qualitat, estadística, prevenció de riscos laborals, igualtat de gènere, ordenació, planificació i gestió sanitària. Es podrà presentar un màxim de 15 documents justificatius. Màxim 10 punts.  
  
Per cada curs de formació rebut:  
- De 100 hores de duració o més: 5 punts.  
- De 50 hores de duració o més: 3 punts.  
- De 25 hores de duració o més: 2 punts.  
- De 15 hores de duració o més: 1 punt.  
Quan la documentació acreditativa d'un curs especifique la seua duració en crèdits sense la correspondència del nombre d'hores, mancant certificació de l'entitat corresponent, la determinació del nombre d'hores es farà amb la següent equivalència:  
a) Respecte dels cursos anteriors al 19 de setembre de 2003, data d'entrada en vigor del RD 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional, s'entendrà cada crèdit com a equivalent a 10 hores.  
  
b) Respecte dels cursos posteriors a aquesta data, s'entendrà cada crèdit com a equivalent 25 hores, o l'assignació crèdit-hora que establisca la normativa vigent en la matèria, en la data de celebració d'estos.  
  
b.3) Coneixement del valencià, sempre que es tracte d'un certificat expedit o homologat per la Junta Qualificadora de Coneixements de Valencià o equivalent de conformitat amb la normativa vigent, fins a un màxim de 8 punts, d'acord amb la escala següent:  
  
- A2: 1,50 punts.  
- B1: 3 punts.  
- B2: 4 punts.  
- C1: 6 punts.  
- C2: 8 punts.  
Quan s'acredite més d'un nivell, només es computarà el certificat de major nivell.  
b.4) Idiomes comunitaris diferents del castellà i valencià, acreditant-se mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior o per les establides en el Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, o normativa vigent d'aplicació, fins a un màxim de 2 punts segons la escala següent:  
  
- A1: 0,10 punts.  
- A2: 0,20 punts.  
- B1: 0,40 punts.  
- B2: 0,60 punts.  
- C1: 0,80 punts.  
- C2: 1 punt.  
Quan s'acredite més d'un nivell, només es computarà el certificat de major nivell.  
Acreditació dels mèrits:  
1.Servicis prestats: la forma d'acreditació dels mèrits de servicis prestats, es realitzarà de la manera següent:  
a) Els servicis prestats com a personal estatutari, en institucions sanitàries públiques dels diferents Servicis de Salut, s'acreditarà mitjançant certificació emesa pel titular de la direcció o gerència del centre, o qui ostente la competència per a això, directament o per delegació, en la qual haurà de constar la referència a la norma que acredita la competència de qui subscriu el certificat i, la categoria/especialitat, tipus de vincle, règim jurídic i data d'inici i fi de cadascuna de les vinculacions.  
  
b) Els servicis prestats com a personal laboral, en el Consorci Hospital General Universitari de València (CHGUV) en la mateixa o diferent categoria a la convocada, s'acreditaran mitjançant certificació expedida d'ofici per la direcció de RH (base 5a de les bases específiques).  
  
Al personal amb nomenament a temps parcial, qualsevol que siga el nombre d'hores realitzades, se li computaran els servicis prestats com realitzats a jornada completa.  
2. Exàmens aprovats en processos selectius del CHGUV de la mateixa categoria i, si és el cas especialitat que la convocada, en els 10 anys anteriors a la convocatòria o en processos selectius de les tres últimes convocatòries quan no hi haguera hagut almenys tres processos selectius d'aquesta categoria i si és el cas especialitat en els últims 10 anys: s'acreditarà d'ofici pel CHGUV.  
3. Les titulacions acadèmiques oficials s'acreditaran amb el títol expedit per l'autoritat acadèmica competent. En el supòsit de titulacions obtingudes fora d'Espanya, haurà d'aportar-se la credencial de reconeixement, homologació o validació, segons siga procedent, de la titulació, expedida pel ministeri competent.  
3.1 La formació especialitzada s'acreditarà amb el títol d'especialista en ciències de la salut expedit pel ministeri competent o pels òrgans competents de qualsevol altre país sempre que s'acompanye el reconeixement i/o homologació emesa pel citat ministeri.  
  
3.2 El doctorat s'acreditarà amb l'aportació del títol de doctor, amb la menció «cum laude» si és el cas. Si en el mateix no s'indica la matèria objecte del doctorat, s'haurà d'aportar certificació acreditativa d'aquest extrem.  
Els que estiguen en condicions d'aconseguir-los a la data de la convocatòria i no es dispose del citat document, podrà presentar-se qualsevol certificació que procedisca, inclosa la certificació acadèmica acreditativa d'haver finalitzat tots els estudis per a l'obtenció del títol corresponent juntament amb el resguard d'haver efectuat el pagament de la taxa destinada al seu expedient.  
4. Activitats formatives rebudes el contingut de les quals estiga directament relacionat amb la categoria en virtut de la qual es participa en el procés de selecció, i aquelles considerades com a genèriques per a totes les professions, entenent com a tals, exclusivament, les següents activitats formatives: informàtica, investigació, qualitat, estadística, prevenció de riscos laborals, igualtat de gènere, ordenació, planificació i gestió sanitària.  
La participació en cursos inclosos en un pla de formació s'acreditarà amb les certificacions de participació o superació com a discent, d'aquests activitats en les quals haurà de constar: el nom de l'activitat formativa; l'organisme o entitat que va convocar/ va impartir aquesta activitat; les dates de realització; el nombre de crèdits/hores de l'activitat i la Comissió Nacional o Autonòmica de Formació Contínua que les acredita, amb el logotip de la mateixa i el número d'expedient.  
4.1. Seran valorades les activitats formatives, sempre que hagen sigut convocades, gestionades o homologades per:  
a) Ministeri competent en matèria de sanitat, incloent-hi l'Institut de Salut Carles III.  
b) Ministeri competent en matèria d'administracions públiques.  
c) Escola Valenciana d'Estudis de la Salut i equivalents d'altres comunitats autònomes.  
d) Institut Valencià d'administració pública o equivalents.  
e) Tots aquells realitzats en centres de formació de personal empleat públic, organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos.  
  
4.2. En cap cas es puntuaran en el present article els cursos de valencià i d'idiomes, ni els cursos pertanyents a una carrera universitària, cursos i màsters de doctorat, llevat que, respecte d'estos últims, no s'haja obtingut el títol de doctor/a, i els diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa de les places que s'ocupen.  
  
4.3. Respecte dels cursos rebuts, seran susceptibles de valoració les successives edicions d'un mateix curs, quan entre una edició i una altra hagen transcorregut més de 2 anys. En la resta dels casos no seran valorats.  
5. Coneixements del valencià:  
La valoració de coneixements de valencià es correspondrà amb els certificats de nivell expedits per la Junta Qualificadora de Coneixements de Valencià o amb els del nivell al qual s'homologue o revalide, segons el que es preveu en la normativa en vigor.  
La valoració d'aquest mèrit s'efectuarà puntuant exclusivament el nivell més alt obtingut.  
6. Idiomes comunitaris diferents del castellà i valencià s'acreditarà mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior o per les establides en el Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, o normativa vigent d'aplicació.  
La valoració d'aquest mèrit s'efectuarà puntuant exclusivament el nivell més alt aconseguit en cada idioma.